钦定古今图书集成/理学汇编/学行典/第242卷 > 姚让
## 钦定古今图书集成/理学汇编/学行典/第242卷 > 姚让

按《江宁府志》：“姚让，字文敏，上元人。家世富饶，让勤俭
乐施，凡贫不能殡殓，及流离无依者，叩门告之，无不
立应，未尝有难色。桥梁道路废圮者，即为修葺，街巷
无井者，辄计费开浚。景泰闲，《南雍志》成，出工价梓之。
至于自奉，俭如寒士，子弟服用及家人婚丧，皆有常
经，未尝妄费。晚益励儒术，人传颂之。”